কক্সবাজারের চকরিয়ার খুটাখালী মেধা কচ্ছপিয়া থেকে এক যুবকের মরদেহ উদ্ধার করেছে পুলিশ। উদ্ধারকৃত মরদেহের আকৃতি ও অবস্থান দেখে পুলিশ ধারণা করছে গাড়িচাপায় ওই যুবক নিহত হয়েছেন। নিহত যুবকের নাম মো. জুয়েল (১৮)। জুয়েল চকরিয়া পৌরসভার ছয় নম্বর ওয়ার্ডের ভাঙার মুখের উত্তর বিণামারা এলাকার মোক্তার আহমদের ছেলে। শুক্রবার গভীর রাতে চট্টগ্রাম-কক্সবাজার মহাসড়ক থেকে মরদেহটি উদ্ধার করা হয়।